
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 328 


4 Μαΐου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή Δη¬ 
μοτικού Σχολείου και Νηπιαγωγείου Ψαριού» Ν. Κο¬ 
ρινθίας . 1 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή Δη¬ 
μοτικού Σχολείου Κοινότητας Πύργου» Ν. Κοριν¬ 


θίας . 2 

Διενέργεια εκούσιου αναδασμού περιοχής Μ. ΠΕΡΙΒΟ- 
ΛΑΚΙΟΥ Ν. Μαγνησίας . 3 

Αναπροσαρμογή εφάπαξ αποζημίωσης φορτ/τών ΚΑΦ 
Λιμένος Βόλου . 4 

Σύσταση Νομικού Προσώπου στο Δήμο Καμ. Βούρλων 
Ν. Φθιώτιδας με την επωνυμία «Σχολική Επιτροπή 
Γυμνασίου - Λυκείου Καμένων Βούρλων». 5 

Σύσταση Νομικού Προσώπου στο Δήμο Καμ. Βούρλων 
Ν. Φθιώτιδας με την επωνυμία «Σχολική Επιτροπή 
Δημοτικού Σχολείου Καμ. Βούρλων» . 6 

Αναπροσαρμογή της εφ’ άπαξ αποζημίωσης των Φορτ/ 
τών Ξηρός Χανιών . 7 

Συγκρότηση Τριμελούς Επιτροπής της παρ. 4 του άρ¬ 
θρου 26 του Ν. 2190/94 στο Γ. Ν/κό Νοσ/μείο Κέρ¬ 
κυρας . 8 


Σύσταση Επιτροπής επαναπρόσληψη απολυθέντων 
σύμφωνα με την παρ. 3 του άρθρ. 25 του Ν. 
2190/94 στο Νοσ/μείο Νοσημάτων θώρακος Νο¬ 


τιοδυτικής Ελλάδος «Ο Αγιος Ανδρέας» . 9 

Τροποποίηση Οργανισμού Υπηρεσιών του Ελληνικού 
Κέντρου Κινηματογράφου .10 


Διορθώσεις σφαλμάτων 

Διόρθωση σφάλματος στην 1551/93 απόφαση Νο¬ 
μάρχη Κορινθίας .11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 4226 (1) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 

Σχολείου και Νηπιαγωγείου Ψαριού» Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 187 του Π.Δ. 323/89 
(Δ.Κ.Κ.). 

2. Τις διατάξεις του άρθρ. 8 παρ. 8 του Ν. 2156/93 «Εκ¬ 
συγχρονισμός του ιδρύματος κρατικών Υποτριών και άλ¬ 
λες διατάξεις». 

3. Τις διατάξεις του άρθρ. 27 του Ν. 2081 /92 που ρυμί- 
ζει τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

4. Την αριθμ. 7246/91 απόφαση Νομάρχη περί σύστα¬ 
σης Ν.Π. με την επωνυμία «Σχολική Επιτροπή Δημοτικού 
Σχολείου και Νηπιαγωγείου Ψαριού». 

5. Την αριθμ. 11/94 απόφαση του Κοιν. Συμβουλίου 
Ψαριού περί τροποποίησης της συστατικής πράξης του 
παραπάνω Ν.Π., αποφασίζουμε: 

Τροποποιούμε την αριθμ. 7246/91 απόφαση Νομάρχη 
περί σύστασης Ν.Π. με την επωνυμία Σχολική Επιτροπή 
Δημοτ. Σχολείου και Νηπιαγωγείου Ψαριού ως προς την 3 
παράγραφό της που αναφέρεται στη σύνθεση του Δ/κού 
Συμβουλίου του Ν.Π., ως εξής: 

Το Νομικό Πρόσωπο διοικείται από 7μελές Δ/κό Συμ¬ 
βούλιο αποτελούμενο από: 

α) Του εκάστοτε Δ/ντές του Δημοτικού Σχολείου και 
Νηπιαγωγείου. 

β) Τον εκάστοτε Πρόεδρο της Κοινότητας. 

β) Δύο (2) Κοιν. Συμβούλους. 

δ) Έναν (1) εκπρόσωπο του συλλόγου γονέων και κηδε¬ 
μόνων του Δημ. Σχολ. 

ε) Έναν (1) εκπρόσωπο του συλλόγου γονέων και κηδε¬ 
μόνων του Νηπιαγωγείου. 

Κατά τα λοιπά ισχύει ως έχει η αριθμ. 7246/91 απόφαση 
Νομάρχη. 

Πρόεδρος του Ν.Π. είναι ο αρχαιότερος εκ των Δ/ντών 
των Σχολείων. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Ψα¬ 
ριού ύψους 80.000 δρχ. για καθένα από τα επόμενα οικ. 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 11 Απριλίου 1994 
Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 5426 (2) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 
Σχολείου Κοινότητας Πύργου» Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 187 του Π.Δ. 323/89 
(Δ.Κ.Κ.). 

2. Τις διατάξεις του άρθρ 8 παρ. 8 του Ν. 2156/93 «Εκ¬ 
συγχρονισμός του ιδρύματος κρατικών Υποτριών και άλ¬ 
λες διατάξεις». 

3. Τις διατάξεις του άρθρ. 27 του Ν. 2081 /92 που ρυμί- 
ζει τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

4. Την αριθμ. 12531 /91 απόφαση Νομάρχη περί σύστα¬ 
σης Ν.Π. με την επωνυμία «Σχολική Επιτροπή Δημοτικού 
Σχολείου Κοινότητας Πύργου». 

5. Την αριθμ. 12/94 απόφαση του Κοιν. Συμβουλίου 
Πύργου, περί τροποποίησης της συστατικής πράξης του 
παραπάνω Ν.Π., αποφασίζουμε: 

Τροποποιούμε την αριθμ. 12531/91 απόφαση Νομάρχη 
περί σύστασης Ν.Π. με την επωνυμία «Σχολική Επιτροπή 
Δημοτ. Σχολείου Πύργου» ως προς την 3 παράγραφό της 
που αναφέρεται στη σύνθεση του Δ/κού Συμβουλίου του 
Ν.Π., ως εξής: 

Το Νομικό Πρόσωπο διοικείται από δμελές Δ/κό Συμ¬ 
βούλιο αποτελούμενο από: 

α) Τον εκάστοτε Δ/ντή του Δημοτικού Σχολείου ως Πρό¬ 
εδρο του Δ/κού Συμβ. του Ν.Π. 
β) Τον εκάστοτε Πρόεδρο της Κοινότητας, 
β) Δύο (2) Κοιν. Συμβούλους που ορίζονται από το Κοιν. 
Συμβ. και 

δ) Έναν (1) εκπρόσωπο του συλλόγου γονέων και κηδε¬ 
μόνων. 

Κατά τα λοιπά ισχύει ως έχει η αριθμ. 12531/91 από¬ 
φαση Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Πύρ¬ 
γου ύψους 100.000 δρχ. για καθένα από τα επόμενα οικ. 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 8 Απριλίου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 


Αριθ. ΔΓ 4403 (3) 

Διενέργεια εκούσιου αναδασμού περιοχής Μ. ΠΕΡΙΒΟΛΑ- 
ΚΙΟΥ Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Νόμου 674/77. 

2. Τη σχετική εισήγηση της Δ/νσης Γεωργίας της Νο¬ 
μαρχίας μας, αποφασίζουμε: 

Να γίνει εκούσιος αναδασμός στην περιοχή Κοινότητας 
Μ. ΠΕΡΙΒΟΛΑΚΙΟΥ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 11 Απριλίου 1994 
Ο Νομάρχης 

ΑΡΙΣΤΕΙΔΗΣ ΟΥΖΟΥΝΙΔΗΣ 
- 4 - 

Αριθ. ΕΡ 527 ( 4 ) 

Αναπροσαρμογή εφάπαξ αποζημίωσης φορτ/τών ΚΑΦ Λι- 
μένος Βόλου. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 11 του Κωδ. Νόμου 5167/ 

1932 «περί ρυθμίσεως των εις τους λιμένας φορτ/κών ερ¬ 
γασιών» όπως έχουν τροποποιηθεί από τις διατάξεις του 
άρθρου 6 του Ν.Δ/τος 1254/1949 «περί τροποποιήσεως 
και συμπληρώσεως ενίων διατάξεων των περί φορτ/σεως 
νόμων, σε συνδυασμό με τις διατάξεις της παρ. 6 του άρ¬ 
θρου 38 του Ν. 3239/1955. 

2. Τις διατάξεις του άρθρου 12 του Π.Δ/τος 369/89. 

3. Το με αριθμό 10919/28.2.94 έγγραφο του Υπουρ¬ 
γείου Εργασίας, «περί αναπροσαρμογής της εφάπαξ απο¬ 
ζημίωσης των φορτ/τών του ΚΑΦ Λιμένος Βόλου, αποφα¬ 
σίζουμε: 

Εγκρίνουμε όπως αυξηθεί κατά ποσοστό 10% (Δέκα) η 
εφάπαξ αποζημίωση των φορτ/τών του ΚΑΦ Λιμένος Βό¬ 
λου για το έτος 1994. 

Η ως άνω αύξηση θα υπολογισθεί στα ισχύοντα κλιμάκια 
καθώς επίσης και στο ανώτατο όριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 29 Μαρτίου 1994 
Ο Νομάρχης 

ΑΡΙΣΤΕΙΔΗΣ ΟΥΖΟΥΝΙΔΗΣ 
-♦- 

Αριθ. 7700 ( 5 ) 

Σύσταση Νομικού Προσώπου στο Δήμο Καμ. Βούρλων Ν. 
Φθιώτιδας με την επωνυμία «Σχολική Επιτροπή Γυμνα¬ 
σίου - Λυκείου Καμένων Βούρλων». 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις: (α) την παραγρ. 8-15 του άρθρου 5 του 
Ν. 1854/90» για την Ακαδημία Αθηνών και άλλες εκπαι¬ 
δευτικές διατάξεις» (Α 110) και (β) του άρθρ. 187 του δη¬ 
μοτικού Κοινοτικού Κώδικα (Π.Δ. 323/89) (Α 146). 

2. Την 5/83/1994 απόφαση του Δημοτικού Συμβουλίου 

Καμ. Βούρλων του Νομού Φθ/δος για σύσταση Σχολικής 
Επιτροπής. 

3. Την 1504/94 απόφασή μας σχετικά με την κατάρ¬ 
γηση του Νομικού Προσώπου «Σχολική Επιτροπή Νηπια¬ 
γωγείου, Δημοτικού και Γυμνασίου Καμ. Βούρλων», απο¬ 
φασίζουμε: 

1. Συνιστούμε στο Δήμο Καμ. Βούρλων του Νομού Φθ/ 
δας ίδιο νομικό πρόσωπο με την επωνυμία: Σχολική Επι¬ 
τροπή Γ υμνασίου - Λυκείου Καμ. Βούρλων. 

Η συνιστωμένη με την απόφαση αυτή σχολική επιτροπή 
διοικείται από δμελές διοικητικό συμβούλιο αποτελού- 
μενο από: 
α) Το Δήμαρχο, 
β) Ένα Δημοτικό Σύμβουλο. 

γ) Τον Δ/ντή του Γυμνασίου - Λυκείου Καμ. Βούρ¬ 
λων. 

δ) Τον εκπρόσωπο του Συλλόγου Γονέων και κηδεμό¬ 
νων των μαθητών. 

ε) Τον εκπρόσωπο του Ιδμελούς Μαθητικού Συμβου¬ 
λίου. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της δημοτικής και Κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και Κοινοτική περίοδο. 

3. Το διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κλπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις Πρωτο¬ 
βάθμιας και Δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής Επιτροπής είναι: 
α) Η ετήσια Επιχορήγηση του Κράτους. 

β) Η ετήσια επιχορήγηση του Δήμου Καμ. Βούρλων, 
γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο παρεχομένων πραγμάτων 
ή υπηρεσιών. 

ε) Πόροι από την περιουσία. 

6. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ/κού 
Συμβουλίου και όταν αυτός απουσιάζει ή κωλύεται από τον 
αντιπρόεδρο. 

Ακροτελεύτιο άρθρο 

Από τις δ/ξεις αυτής της απόφασης προκαλείται δα¬ 


πάνη σε βάρος του Πρ/σμού του Δήμου Καμ. Βούρλων για 
το τρέχον οικ. έτος 4.000.000 δρχ. (σε βάρος του ΚΑ 
212.1) και περίπου το ίδιο για κάθε ένα από τα επόμενα 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 11 Απριλίου 1994 

Ο Νομάρχης 
ΧΡ. ΘΕΟΔΩΡΟΥ 

-♦- 

Αριθ. 770 3 (6) 

Σύσταση Νομικού Προσώπου στο Δήμο Καμ. Βούρλων Ν. 
Φθιώτιδας με την επωνυμία «Σχολική Επιτροπή Δημοτι¬ 
κού Σχολείου Καμ. Βούρλων». 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις: (α) την παραγρ. 8-15 του άρθρου 5 του 
Ν. 1854/90 «για την Ακαδημία Αθηνών και άλλες εκπαι¬ 
δευτικές διατάξεις» (Α 110) και (β) του άρθρ. 187 του δη¬ 
μοτικού Κοινοτικού Κώδικα (Π.Δ. 323/89) (Α 146). 

2. Την 5/37/1994 απόφαση του Δημοτικού Συμβουλίου 
Καμ. Βούρλων του Νομού Φθ/δος για σύσταση Σχολικής 
Επιτροπής. 

3. Την 1504/94 απόφασή μας σχετικά με την κατάρ¬ 
γηση του Νομικού Προσώπου «Σχολική Επιτροπή Νηπια¬ 
γωγείου, Δημοτικού και Γυμνασίου Καμ. Βούρλων», απο¬ 
φασίζουμε: 

1. Συνιστούμε στο Δήμο Καμ. Βούρλων του Νομού Φθ/ 
δας ίδιο νομικό πρόσωπο με την επωνυμία: Σχολική Επι¬ 
τροπή Δημοτικού Σχολείου Καμ. Βούρλων. 

Η συνιστωμένη με την απόφαση αυτή σχολική επιτροπή 
διοικείται από δμελές διοικητικό συμβούλιο αποτελού- 
μενο από: 
α) Το Δήμαρχο. 

β) (Δύο) Δημοτικούς Συμβούλους, 
γϊ Τον Δ/ντή του Δημοτικού Σχολείου, 
δ; Τον εκπρόσωπο του Συλλόγου Γονέων και κηδεμό¬ 
νων των μαθητών του Δημοτικού Σχολείου. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της δημοτικής και Κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και Κοινοτική περίοδο. 

3. Το διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κλπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις Πρωτο¬ 
βάθμιας και Δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ- 

γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής Επιτροπής είναι: 

α) Η ετήσια Επιχορήγηση του Κράτους. 

β) Η ετήσια επιχορήγηση του Δήμου Καμ. Βούρλων. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο παρεχομένων πραγμάτων 
ή υπηρεσιών. 

ε) Πόροι από την περιουσία. 

6. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ/κού 
Συμβουλίου και όταν αυτός απουσιάζει ή κωλύεται από τον 
αντιπρόεδρο. 

Ακροτελεύτιο άρθρο 

Από τις δ/ξεις αυτής της απόφασης προκαλείται δα¬ 
πάνη σε βάρος του Πρ/σμού του Δήμου Καμ. Βούρλων για 
το τρέχον οικ. έτος 4.000.000 δρχ. (σε βάρος του ΚΑ 
212.1) και περίπου το ίδιο ποσό για κάθε ένα από τα επό¬ 
μενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 11 Απριλίου 1994 

■ Ο Νομάρχης 
ΧΡ. ΘΕΟΔΩΡΟΥ 

- ♦- 

Αριθ. ΕΡ 490 (7) 

Αναπροσαρμογή της εφ’ άπαξ αποζημίωσης των Φορτ/ 
τών Ξηρός Χανιών. 

Ο ΝΟΜΑΡΧΗΣ ΧΑΝΙΩΝ 

Σύμφωνα με: 

1. Τις διατάξεις του αρθ. 11 του Π.Δ. 369/89 «οργά¬ 
νωση των Υπηρεσιών Εργασίας των Νομαρχιών» (ΦΕΚ 
369 τ.Α'της 16.6.89). 

2. Τις διατάξεις του αρθ. 16 παρ. 2 του ισχύοντος κανο¬ 
νισμού ΚΑΦ Ξηρός Χανιών (Απόφαση Επιθ/τη Εργασίας 
Κρήτης 381/2.8.77 δημ. στο ΦΕΚ 860 τ.Β' της 8.9.77) 
όπως τελευταία τροποποιήθηκε με την ΕΡ 666/28.4.93 
απόφ. Νομαρχίας Χανιών. 

3. Το αριθ. 206/25.2.94 πρακτικό του ΚΑΦ Ξηράς Χα¬ 
νιών με το οποίο προτείνεται τρποποίηση του άρθρου 16 
παρ. 2 του κανονισμού του ΚΑΦ Ξηράς Χανιών των φορτ/ 
τών που αποχωρούν από το επάγγελμα δια τους εις αυτό 
αναφερόμενους λόγους. 

4. Το αριθ. 10818/21.3.94 έγγραφο του Υπουργείου 
Εργασίας σύμφωνα με τ οποίο εγκρίνεται η αύξηση της 
εφ’ άπαξ αποζημίωσης φορτ/τών Ξηράς Χανιών, αποφα¬ 
σίζουμε: 

Τροποποιούμε το αριθ. 16 παρ. 2 του ισχύοντος κανονι¬ 
σμού ΚΑΦ Ξηράς Χανιών ως εξής: 

α) Για τα δέκα (10) πρώτα έτη συμμετοχής στο ΚΑΦ 
631.488 δρχ. 

β) Για κάθε έτος συμμετοχής από το 11ο μέχρι και το 
20ό 65881 δρχ. 


γ) Για κάθε έτος από το 21 ο μέχρι και το 30ο 51592 δρχ. 
και 

δ) Γ ία κάθε έτος πέραν των 30 μέχρι 35° 52026 δρχ. 
Το ανώτατο όριο της εφ' άπαξ αποζημίωσης, δεν θα 
υπερβαίνει το ποσό των 2.066.348 δρχ. Κλάσμα έτους 
περισσότερο των 6 μηνών θεωρείται πλήρες έτος. 

Από την αναπροσαρμογή της εφ' άπαξ αποζημιώσεως 
των φορτ/τών του ΚΑΦ Ξηράς Χανιών δεν προκαλείται 
δαπάνη σε βάρος του Κρατικού Προϋπολογισμού αλλά βα¬ 
ρύνει τον ΚΑ 0631 του προϋπολογισμού του ΚΑΦ Ξηράς 
Χανιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 6 Απριλίου 1994 
Ο Νομάρχης 

ΤΗΛΕΜ. ΑΓΓΕΛΟΠΟΥΛΟΣ 
-♦- 

Αριθ. 1697 (8) 

Συγκρότηση Τριμελούς Επιτροπής της παρ. 4 του άρθρου 
26 του Ν. 2190/94 στο Γ. Ν/κό Νοσ/μείο Κέρκυρας. 

Ο ΠΡΟΕΔΡΟΣ Δ.Σ. ΤΟΥ Γ.Ν.Ν. ΚΕΡΚΥΡΑΣ 
Έχοντας υπόψη τις δ/ξεις: 

1. Του άρθρου 26 (παρ. 4) του Ν. 2190/94 (ΦΕΚ 28/ 
τ.Α/3.3.94). 

2. Το γεγονός ότι από τις δ/ξεις της απόφασης αυτής 
δεν προκαλείται δαπάνη εις βάρος του Προϋπολογισμού 
του Ιδρύματος, αποφασίζουμε: 

Συγκροτούμε στο Γενικό Ν/κο Ν/μείο Κέρκυρας Τρι¬ 
μελή Επιτροπή, η οποία επέχει θέση Ειδικού Υπηρεσιακού 
Συμβουλίου, αποτελούμενη από μόνιμους υπαλλήλους 
του Ιδρύματος ο ένας των οποίων υποδεικνύεται από τη 
ΑΔΕΔΥ. 

Η ως άνω επιτροπή έχει αποστολή να κρίνει επί προ¬ 
σφυγών υπαλλήλων του Ιδρύματος κατά αδικαιολογήτων 
μεταβολών υπηρεσιακής κατάστασης την περίοδο από 1 
Ιανουάριου 1990 έως 31 Οκτωβρίου 1993. 

Η αποστολή της ως άνω Επιτροπής λήγει με το πέρας 
του έργου της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 1 Απριλίου 1994 
Ο Πρόεδρος 

ΚΩΝ/ΝΟΣ ΑΛΕΞΑΝΔΡΟΠΟΥΛΟΣ 
- 4 - 

Αριθ. 1 140 (9) 

Σύσταση Επιτροπής επαναπρόσληψη απολυθέντων σύμ¬ 
φωνα με την παρ. 3 του άρθρ. 25 του Ν. 2190/94 στο 
Νοσ/μείο Νοσημάτων θώρακος Νοτιοδυτικής Ελλάδος 
«Ο Άγιος Ανδρέας». 

Ο ΠΡΟΕΔΡΟΣ Δ.Σ. ΤΟΥ Ν.Ν.Θ.Ν.Δ. ΕΛΛΑΔΟΣ 
Έχοντας υπόψη: 

1) Το άρθρ. 25 του Ν. 2190/94 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης». 

2) Την υπ' αριθ. ΔΙΠΙΔΔ/Α2/7497/15.3.94 εγκύκλιο 
του Υπουργείου Προεδρίας της Κυβέρνησης «Επανα¬ 
πρόσληψη απολυθέντων». 

3) Το υπ’ αριθ. 194/9.3.94 έγγραφο του Συλλόγου Προ¬ 
σωπικού του Νοσοκομείου. 

4) Το γεγονός ότι από τις διατάξεις της παρούσας δεν 
προκαλεΐται δαπάνη, αποφασίζουμε: 

Συγκροτούμε Τριμελή Επιτροπή αποτελούμενη από ένα 
μόνιμο υπάλληλο του κλάδου Τ.Ε. Λογιστικής, ένα μόνιμο 
υπάλληλο του κλάδου Δ.Ε. Τεχνικών και τον Πρόεδρο του 
Συλλόγου των εργαζομένων του Νοσοκομείου μας ως εκ¬ 
πρόσωπο συνδικαλιστικού οργάνου (του άρθρ. 25 παρ. 3 
του Ν. 2190/94). 

Έργο της παραπάνω Τριμελούς Επιτροπής είναι η υπο¬ 
βοήθηση της επανεκτίμησης των αναγκών επαναπρόσλη- 
ψης των απολυθέντων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Απριλίου 1994 

Ο Πρόεδρος 
ΔΗΜΗΤΡΙΟΣ ΒΕΡΡΑΣ 

-♦- 

Αριθ. ΥΠΠΟ/ΤΜ.ΚΙΝ/14472 (10) 

Τροποποίηση Οργανισμού Υπηρεσιών του Ελληνικού Κέ¬ 
ντρου Κινηματογράφου. 

Ο ΠΡΟΕΔΡΟΣ ΤΟΥ ΕΛΛΗΝΙΚΟΥ 
ΚΕΝΤΡΟΥ ΚΙΝΗΜΑΤΟΓΡΑΦΟΥ 

Με την υπ’ αριθ.547/24.1.94 απόφαση του Διοικητικού 
Συμβουλίου του Ελληνικού Κέντρου Κινηματογράφου 
τροποποιείται και αναμορφώνεται στο σύνολό του ο Οργα¬ 
νισμός των Υπηρεσιών του ΕΚΚ, που ίσχυε μέχρι σήμερα, 
όπως είχε δημοσιευθεί στο ΦΕΚ αρ. 316 στις 14.5.1990, 
καθώς και οι σχετικές τροποποιήσεις του που δημοσιεύ- 
θηκαν αργότερα στο ΦΕΚ αρ. 356 της 14.6.1990. Το τρο¬ 
ποποιημένο κείμενο έχει ως εξής: 

Άρθρο Ιο 

Με τις διατάξεις του παρόντος ορίζεται ενιαίο πλαίσιο 
οργάνωσης των Υπηρεσιών του Ε.Κ.Κ. σε συνάρτηση με 
τη γενικότερη λειτουργία του και των επί μέρους αρμοδιο¬ 
τήτων, σύμφωνα με το άρθρο 26 του Νόμου 1597/86. 

Άρθρο 2ο 

Διάκριση Υπηρεσιών του Ε.Κ.Κ. 

Οι Υπηρεσίες του Ε.Κ.Κ. διακρίνονται στις ακόλουθες 
Υπηρεσιακές Μονάδες, που αντιστοιχούν στις βασικές 
λειτουργικές του δραστηριότητες: 

1. Τμήμα Σχεδιασμού, Πόρων και Παραγωγής. 

2. Τμήμα Διακίνησης και Προβολής «ΗΕΕΙ.Α5 ΡΙΕΜ». 

3. Τμήμα Διοικητικών Υπηρεσιών. 

4. Τμήμα Οικονομικών Υπηρεσιών. 

5. Τμήμα Νομικών Υπηρεσιών. 

Άρθρο 3ο 

Αντικείμενο και διάρθρωση του Τμήματος 
Σχεδιασμού και Παραγωγής 

Το Τμήμα Σχεδιασμού και Παραγωγής έχει ως αποκλει¬ 
στική του ενασχόληση τη στήριξη των δραστηριοτήτων του 
Ε.Κ.Κ. στο χώρο της κινηματογραφικής παραγωγής σε 
όλα της τα στάδια, από την αρχική σύλληψη ως την ολο¬ 
κλήρωση του κινηματογραφικού έργου. Περιλαμβάνει 


στους κόλπους του τις ακόλουθες υπομονάδες, των 
οποίων το αντικείμενο απασχόλησης ορίζεται από την 
ακόλουθη περιγραφή: 

1. Γραφείο Μελετών και Προγραμμάτων: Εκπονεί 
ύστερα από σχετικές παραγγελίες της Διοίκησης, ειδικές 
μελέτες γύρω από θέματα Παραγωγής στον Κινηματο¬ 
γράφο αλλά και στον ευρύτερο Οπτικοακουστικό χώρο 
του εσωτερικού και εξωτερικού, συγκεντρώνοντας και 
κωδικοποιώντας κάθε διαθέσιμο στοιχείο. Επίσης συ¬ 
ντάσσει προτάσεις προς τη Διοίκηση του Ε.Κ.Κ., σχετικές 
με τη συνολική πολιτική του Κέντρου και ειδικότερα με τα 
Προγράμματα Παραγωγής και Συμπαραγωγής, καθώς και 
με τις σχέσεις του με τα Μέσα Μαζικής Επικοινωνίας. 

2. Γραφείο Ανάπτυξης Πόρων, Οικονομικού Σχεδια- 
σμού και Στατιστικής: Έχει ως αποκλειστικό αντικείμενο 
δραστηριοτήτων την ανίχνευση και την αξιοποίηση κάθε 
νόμιμης δυνατότητας για τη διεύρυνση των Πόρων του 
Ε.Κ.Κ. και την αύξηση του παραγωγικού του κεφαλαίου, 
από πηγές του εσωτερικού και του εξωτερικού. Επίσης 
επικουρεί με κάθε δυνατό τρόπο τις προσπάθειες των συ¬ 
μπαραγωγών του Ε.Κ.Κ. για την προσέλκυση συμπαραγω¬ 
γών και κεφαλαίων από το εξωτερικό. Καταστρώνει τη 
βραχυπρόθεσμη και μακροπρόθεσμη οικονομική στρατη¬ 
γική του Ε.Κ.Κ., αξιοποιώντας κάθε σχετική πληροφορία 
από το χώρο της κινηματογραφικής αγοράς, σφυγμομε- 
τρεί τις τάσεις και τις κατευθύνσεις της και συντάσσει ειδι¬ 
κές εισηγήσεις προς τη διοίκηση με σκοπό την αξιοποίηση 
των πόρων και της περιουσίας του Κέντρου. Παράλληλα, 
συγκεντρώνει και αξιοποιεί στατιστικά στοιχεία από τη 
δραστηριότητα του Ε.Κ.Κ. και από τον ευρύτερο χώρο του 
Κινηματογράφου και των Μέσων Μαζικής επικοινωνίας 
και τροφοδοτεί τη Διοίκηση καθώς και το Γ ραφείο Μελε¬ 
τών και Προγραμμάτων με επεξεργασμένες πληροφορίες 
και συγκριτικές μελέτες. 

3. Γ ραφείο Σεναρίων: Μελετά τα σενάρια ή τις σχετικές 
ιδέες για τη συγγραφή τους που υποβάλλονται στο Ε.Κ.Κ. 
και συντάσσει εισηγήσεις ύστερα από σχετική παραγγελία 
της Διοίκησης. Επίσης παρέχει τεχνογνωσία στους ενδια- 
φερόμενους δημιουργούς σεναρίων και συνεργάζεται μαζί 
τους για τη βελτίωση του τελικού αποτελέσματος. 

4. Γ ραφείο Ελέγχου Παραγωγής: Στηρίζει και ελέγχει το 
τεχνικοοικονομικό και οργανωτικό μέρος των συμπαραγω¬ 
γών του Ε.Κ.Κ. Ειδικότερα εξετάζει την ορθή σύνταξη των 
προϋπολογισμών και του χρονοδιαγράμματος παραγωγής 
και συντάσσει για το σκοπό αυτό σχετικές εκθέσεις προς 
τη διοίκηση. Ακόμη παρακολουθεί και ελέγχει την εξέλιξη 
κάθε παραγωγής σύμφωνα με τις συμβατικές υποχρεώ¬ 
σεις των συμπαραγωγών. Τέλος, διευκολύνει την επικοι¬ 
νωνία και τις συναλλαγές των συμπαραγωγών με το Ε.Κ.Κ. 
σ’ όλες τις φάσεις της συνεργασίας τους, με σκοπό το άρ¬ 
τιο τελικό αποτέλεσμα. 

5. Γ ραφείο Ευρωπαϊκών και Διεθνών Συνεργασιών: Πα¬ 
ρακολουθεί τα Ευρωπαϊκά και Διεθνή Προγράμματα συ¬ 
νεργασίας, συμπαραγωγών και στήριξης του Κινηματο¬ 
γραφικού έργου και διαμορφώνει προτάσεις για τη συμμε¬ 
τοχή του Ε.Κ Κ. σ' αυτά καθώς και για την αξιοποίησή τους 
από το σύνολο των δυνάμεων της Ελληνικής Κινηματο¬ 
γραφίας. Τέλος παρέχει σχετικές πληροφορίες ώστε να 
εξασφαλίζεται η διαρκής ενημέρωση των ενδιαφερομέ¬ 
νων επαγγελματιών του ελληνικού κινηματογράφου. 

Άρθρο 4ο 

Αντικείμενο και Διάρθρωση του Τμήματος 
Διακίνησης και Προβολής «ΗΕΙ_1_Α8 ΡΙΙΜ) 

Το Τμήμα Διακίνησης και Προβολής, φέρει τη διακριτική 
ονομασία «ΗΕΙ.Ι_Α3 ΡΙ1_Μ», όπως προβλέπεται και από το 
άρθρο 49 1-3, του Νόμου 1597/1986 έχει ως αποκλει¬ 
στική του ενασχόληση την προώθηση και προβολή της Ελ¬ 
ληνικής κινηματογραφικής παραγωγής στο εσωτερικό και 
στο εξωτερικό. Η ΗΕΙ_Ι_Αδ ΡΙ1_Μ έχει αποκλειστική αρμο¬ 
διότητα την αξιοποίηση με κάθε τρόπο του έτοιμου κινη¬ 
ματογραφικού προϊόντος και περιλαμβάνει στους κόλ¬ 
πους της τις ακόλουθες υπομονάδες, που το αντικείμενο 
απασχόλησής τους ορίζεται από την ακόλουθη περι¬ 
γραφή: 

1. Γραφείο Διανομής και Πωλήσεων: Βρίσκεται σε 
διαρκή επαφή και επικοινωνία με γραφεία διανομής και 
εκμετάλλευσης κινηματογραφικών ταινιών και βίντεο, κα¬ 
θώς και με τηλεοπτικούς σταθμούς, τόσο στο εσωτερικό 
όσο και στο εξωτερικό, προμηθεύοντάς τους με όλο το 
πληροφοριακό υλικό που απαιτείται (ενημερωτικά φυλλά¬ 
δια, βιντεοκασέτες κ.λπ.) και διαπραγματεύεται μαζί τους 
τη διάθεση παλαιότερων και νεότερων ταινιών του συνό¬ 
λου της Ελληνικής κινηματογραφικής παραγωγής. Επί¬ 
σης, συνεργάζεται με εντεταλμένους αντιπροσώπους στο 
εξωτερικό, με σκοπό την εμπορική προώθηση των ελληνι¬ 
κών ταινιών σε κάθε χώρα και ειδικότερα για την αγορά 
τους από τηλεοπτικούς σταθμούς. 

2. Γραφείο Μ3 γΚθΙιπ 9 και Διαφήμισης: Μελετά και ειση- 
γείται τη στρατηγική και την προώθηση των πωλήσεων στο 
εσωτερικό και το εξωτερικό και ερευνά τις δυνατότητες 
για τη διεύρυνση της αγοράς. Συνεργάζεται με το Γ ραφείο 
Μελετών και Σχεδιασμού του Τμήματος Σχεδιασμού και 
Παραγωγής, με σκοπό τη διατύπωση προτάσεων πάνω 
στις τάσεις της αγοράς οπτικοακουστικών προϊόντων. 
Ακόμη, προετοιμάζει σε συνεργασία με τα άλλα Γραφεία 
της ΗθΙΙαε ΡϊΙπτ, το υλικό προώθησης των ελληνικών ται¬ 
νιών στο εσωτερικό και το εξωτερικό και σχεδιάζει, όπου 
είναι δυνατόν, την ανάλογη διαφημιστική εκστρατεία. 

4. Γραφείο Διεθνών Φεστιβάλ: Έχει αποκλειστική αρ¬ 
μοδιότητα την εκπροσώπιση του Ε. Κ. Κ. ειδικότερα και της 
χώρας μας γενικότερα στα κινηματογραφικά και τηλεο¬ 
πτικά φεστιβάλ και τις ανάλογες αγορές του εσωτερικού 
και του εξωτερικού και διατηρεί για το σκοπό αυτό, συνεχή 
επικοινωνία με τους φορείς που τα διοργανώνουν. 

5. Γραφείο Μεταφράσεων και Υποτιτλισμού: Το Γρα¬ 
φείο είναι αρμόδιο για τις μεταφράσεις κάθε είδους, που 
απαιτεί η δραστηριότητα της ΗθΙΙ35 ΡϊΙγπ. Ειδικότερα, έχει 
την ευθύνη για τη μετάφραση σεναρίων, και τον υποτιτλι¬ 
σμό των ταινιών που διακινεί το Τμήμα σ’ όλα του τα στά¬ 
δια (μετάφραση, προσαρμογή, παρακολούθηση). 

6. Γραφείο Ταινιοθήκης και Διακίνησης: Έχει την ευ¬ 
θύνη για τη φύλαξη, συντήρηση και διακίνηση των αντιτύ¬ 
πων κινηματογραφικών ταινιών ιδιοκτησίας του Ε.Κ.Κ. 
αλλά και των αντιγράφων τους σε άλλο υλικό φορέα (βί¬ 
ντεο κ.λπ.). Είναι επίσης υπεύθυνο για τη φύλαξη και τη 
διακίνηση κάθε συνοδευτικού διαφημιστικού υλικού. 

Άρθρο 5ο 

Αντικείμενο και Διάρθρωση του Τμήματος 
Διοικητικών Υπηρεσιών 

Το Τμήμα Διοικητικών Υπηρεσιών έχει ως αποκλειστική 


του ενασχόληση τη διοικητική στήριξη των Οργάνων και 
των τεοιών του και την αποτελεσματική εφαρμογή 
των αποφάσεων του Δ.Σ. και της Διοίκησής του. Περιλαμ¬ 
βάνει στους κόλπους του τις ακόλουθες υπομονάδες, που 
το αντικείμενο απασχόλησής τους ορίζεται από την ακό¬ 
λουθη περιγραφή: 

1. Γραμματεία Διοίκησης: Εξυπηρετεί τις ανάγκες της 
Διοίκησης. Προετοιμάζει και οργανώνει τις συνεδριάσεις 
του Διοικητικού Συμβουλίου του Ε.Κ.Κ., με τη συγκέ¬ 
ντρωση, την τεκμηρίωση και τη διανομή του απαραίτητου 
έντυπου υλικού. Επιμελείται την τήρηση των πρακτικών 
του Δ.Σ., καθώς και για την ανακοίνωση των αποφάσεων 
στις αρμόδιες Υπηρεσίες του Ε.Κ.Κ. καθώς και στους 
άμεσα ενδιαφερόμενους. Επίσης παρέχει τη γραμμα¬ 
τειακή στήριξη της Γ ενικής Συνέλευσης και της Γ νωμοδο- 
τικής Επιτροπής. 

2. Γραφείο Διοικητικών Υπηρεσιών και Προσωπικού: 
Έχει την ευθύνη για τη διοικητική και γραμματειακή στή¬ 
ριξη των δραστηριοτήτων του Ε.Κ.Κ. και για την εφαρμογή 
των αποφάσεων του Διοικητικού Συμβουλίου. Έχει ακόμη 
την ευθύνη της εγκατάστασης των υπηρεσιών του Ε.Κ.Κ., 
της συντήρησης της κτιριακής υποδομής και της τροφο¬ 
δότησης των Υπηρεσιών του με το αναγκαίο υλικό. Έχει, 
τέλος, την ευθύνη για κάθε άλλο θέμα που δεν περιλαμβά¬ 
νεται στην ειδική αρμοδιότητα άλλου Τμήματος ή Γρα¬ 
φείου του Ε.Κ.Κ. Είναι αρμόδιο για το προσωπικό εν γένει 
του Ε.Κ.Κ. και για τις εργασιακές σχέσεις μαζί του. Τηρεί, 
τέλος, πρωτόκολλο και αρχείο που παραλαμβάνει, πρωτο¬ 
κολλά και διανέμει αναλόγως τα εισερχόμενα και εξερχό- 
μενα έγγραφα του Ε.Κ.Κ. ή φροντίζει για τη δακτυλογρά¬ 
φηση, αρχειοθέτηση και φύλαξή τους στο αρχείο που τη¬ 
ρεί, διεκπεραιώνοντας παράλληλα την τρέχουσα αλληλο¬ 
γραφία. 

3. Γραφείο Τύπου, Εκδόσεων και Δημοσίων Σχέσεων: 
Μεριμνά για την προβολή μέσω του Τύπου και των Μέσων 
Μαζικής Επικοινωνίας το σύνολο των δραστηριοτήτων του 
Ε.Κ.Κ. και διοργανώνει για το σκοπό αυτό κάθε ανάλογη 
εκδήλωση. Επίσης έχει την ευθύνη για κάθε εκδοτική 
δραστηριότητα του Ε.Κ.Κ. Ειδικότερα έχει την ευθύνη για 
το πληροφοριακό ειδικό έντυπο του Κέντρου, που εκδίδε- 
ται τρεις τουλάχιστον φορές το χρόνο και αποστέλλεται σε 
φεστιβάλ, γραφεία διανομής, τηλεοπτικούς σταθμούς, 
ταινιοθήκες, καθώς και στον τύπο. 

4. Γ ραφείο Μηχανοργάνωσης: Το Γ ραφείο αυτό έχει ως 
αρμοδιότητα τη μηχανογραφική υποστήριξη όλων των 
υπηρεσιών του Ε.Κ.Κ. και το διαρκή εκσυγχρονισμό των 
συστημάτων πληροφορικής του Κέντρου, τόσο από 
άποψη μηχανολογικού εξοπλισμού, όσο και από άποψη 
λογισμικού. 

Άρθρο 6ο 

Αντικείμενο και Διάρθρωση του Τμήματος 

Οικονομικών Υπηρεσιών, Υλικού και Προμηθειών 

Το Τμήμα Οικονομικών Υπηρεσιών, Υλικού και Προμη¬ 
θειών έχει ως αποκλειστική του ενασχόληση την παρακο¬ 
λούθηση και τη διεκπεραίωση των πόσης φύσεως οικονο¬ 
μικών δραστηριοτήτων του Ε.Κ.Κ. Περιλαμβάνει στους 
κόλπους του τις ακόλουθες υπομονάδες, που το αντικεί¬ 
μενο απασχόλησής τους που ορίζεται την ακόλουθη περι¬ 
γραφή: 

1. Γ ραφείο Οικονομικών Υπηρεσιών: Έχει την ευθύνη 
της διεξαγωγής της λογιστικής και ταμειακής υπηρεσίας 

του Ε.Κ.Κ. Συντάσσει τον ισολογισμό και τις ετήσιες οικο¬ 
νομικές καταστάσεις σύμφωνα με τον Κ.Ν. 2190/1920 
στο τέλος κάθε εταιρικής χρήσης. Έχει την ευθύνη για την 
εκκαθάριση των αποδοχών και των αποζημιώσεων του 
προσωπικού, των μελών του Δ.Σ., της Γ.Ε. και των ελε¬ 
γκτών. Τηρεί, τέλος, τα λογιστικά και ταμειακά βιβλία του 
Ε.Κ.Κ., σύμφωνα με το Νόμο. 

2. Γραφείο Υλικού και Προμηθειών: Έχει την ευθύνη για 
το σύνολο των προμηθειών του Ε.Κ.Κ. και για τη σύννομη 
διεξαγωγή τους. Επίσης μεριμνά για τη διαχείριση και φύ¬ 
λαξη των προϊόντων που παράγει το Ε.Κ.Κ., για τη συντή¬ 
ρηση των εγκαταστάσεων και του εξοπλισμού του, την κί¬ 
νηση των υπαρχόντων οχημάτων και γενικά για τη διαφύ¬ 
λαξη της περιουσίας του. 

Αρθρο 7ο 

Αντικείμενο και Διάρθρωση του Τμήματος 
Νομικών Υπηρεσιών 

Το Τμήμα Νομικών Υπηρεσιών έχει την απόλυτη ευθύνη 
να γνωμοδοτεί, προκειμένου το Ε.Κ.Κ. να αναλάβει οποια¬ 
δήποτε δέσμευση ή υποχρέωση ή για να κατοχυρωθούν τα 
δικαιώματά του. 

Έχει την ευθύνη της διεκπεραίωσης των νομικών υπο¬ 
θέσεων του Ε.Κ.Κ. είτε ενώπιον οποιουδήποτε βαθμού ή 
δικαιοδοσίας δικαστηρίου, είτε ενώπιον οιασδήποτε άλ¬ 
λης αρχής. 

Συντάσσει οποιοδήποτε έγγραφο νομικής φύσης, τα 
στελέχη του παρίστανται στα δικαστήρια ύστερα από ει¬ 
δική εξουσιοδότηση του Δ.Σ. του Ε.Κ.Κ. Διεκπεραιώνει 
οποιοσδήποτε νομικής φύσης αποφάσεις. 

Παρίσταται δια του νομικού συμβούλου ή του προϊστα¬ 
μένου της υπηρεσίας ή από αντικαταστάτη του στις συνε¬ 
δριάσεις του Δ.Σ. και της Γ.Σ. του Ε.Κ.Κ. για την παροχή 
νομικών υπηρεσιών. 

Ελέγχει και παρακολουθεί την τήρηση της νομοθεσίας, 
η οποία αφορά στις ανώνυμες εταιρείες, καθώς και την τή¬ 
ρηση του Ν. 1597/86 για την ανάπτυξη της κινηματογρα¬ 
φίας και παρακολουθεί τη Νομοθεσία της Ευρωπαϊκής 
Ένωσης, τις διεθνείς συμβάσεις και οδηγίες που αφορούν 
στην πνευματική ιδιοκτησία ειδικότερα στα οπτικοακου- 
στικά μέσα. 

Γνωμοδοτεί για κάθε θέμα που σχετίζεται με την εφαρ¬ 
μογή και την τήρηση των νόμων. 

Καταρτίζει τις σχετικές συμβάσεις του Ε.Κ.Κ. με βάση 
τις αποφάσεις του Δ.Σ. του και έχει την ευθύνη για την πι¬ 
στή τήρηση και εφαρμογή τους. 

Αρθρο 8ο 

Συντελεστές Δύναμης Προσωπικού 

Ο αριθμός των θέσεων προσωπικού του Ε.Κ.Κ. ορίζεται 
κατά Τμήμα και καθορίζεται με απόφαση του Δ.Σ. σε συ¬ 
νάρτηση με τις ανάγκες και την επέκταση της λειτουργίας 
του Κέντρου. 

Άρθρο 9ο 

Στελέχωση του Ε.Κ.Κ. 

Οι Τομείς του Ε.Κ.Κ. και οι υπομονάδες τους στελεχώ¬ 
νονται από προσωπικό διαφόρων ειδικοτήτων και κλάδων, 
όπως ενδεικτικά αναφέρονται: 

Τμήμα Σχεδιασμού και Παραγωγής 


Παραγωγοί, σεναριογράφοι, σκηνοθέτες, διευθυντές 
παραγωγής, Στελέχη διοίκησης επιχειρήσεων, οικονομο¬ 
λόγοι, μεταφραστές, χειριστές Η/Υ, γραμματείς, κλητή¬ 
ρες κ.ά. 

Τμήμα Διακίνησης και Προβολής ΗΕΙ_ίΆ3 ΡΙ1_Μ 
Στελέχη διοίκησης επιχειρήσεων, οικονομολόγοι, διοι¬ 
κητικοί, διαφημιστές, δημοσιογράφοι, ειδικοί δημοσίων 
σχέσεων, μεταφραστές, χειριστές Η/Υ, ξενόγλωσσοι 
γραμματείς, τεχνικοί, κλητήρες, κ.ά. 

Τμήμα Διοικητικών Υπηρεσιών 
Διοικητικοί, Στελέχη διοίκησης επιχειρήσεων, στατιστι- 
κολόγοι, προγραμματιστές Η/Υ, χειριστές Η/Υ, γραμμα¬ 
τείς, τεχνικοί, κλητήρες, κ.ά. 

Τμήμα Οικονομικών Υπηρεσιών 
Στελέχη διοίκησης επιχειρήσεων, οικονομολόγοι, στατι- 
στικολόγοι, λογιστές, βοηθοί λογιστών, προγραμματιστές 
Η/Υ, χειριστές Η/Υ, γραμματείς, τεχνικοί, κλητήρες κ.ά. 
Τμήμα Νομικών Υπηρεσιών 
Δικηγόροι, ασκούμενοι δικηγόροι, γραμματείς. 

Οι κλάδοι του Προσωπικού είναι: 

Κλάδος Π.Ε. 

Κλάδος Τ.Ε. 

Κλάδος Δ.Ε. 

Κλάδος Υ.Ε. 

Τα απαιτούμενα τυπικά προσόντα διορισμού κατά το 
χρόνο πρόσληψης ορίζονται κατά κλάδο και σύμφωνα με 
το ισχύον κάθε φορά νομοθετικό πλαίσιο. Ήδη σήμερα 
αυτά ορίζονται σύμφωνα το υπ’ αριθ. 194/3.5.88 προε¬ 
δρικό διάταγμα. 

Ιο: Κλάδος Π.Ε. 

Πτυχίο ή Ανώτατης σχολής της ημεδαπής ή ισότιμος τί¬ 
τλος σπουδών σχολών της αλλοδαπής. 

2ο: Κλάδος Τ.Ε. 

Πτυχίο ή δίπλωμα κατά ειδικότητα ΤΕΙ της ημεδαπής ή 
αλλοδαπής ή ΚΑΤΕΕ ή ισοτίμων σχολών της ημεδαπής ή 
αλλοδαπής. 

3ο: Κλάδος Δ.Ε. 

Απολυτήριου Λυκείου ή εξαταξίου Γυμνασίου ή πτυχίο 
Τμήματος υπαλλήλων διοίκησης ή Τμήματος υπαλλήλων 
λογιστηρίου επαγγελματικού Λυκείου. 

4ο: Κλάδος Υ.Ε. 

Απολυτήριο υποχρεωτικής εκπαίδευσης ή και απολυτή¬ 
ριο δημοτικού σχολείου. 

Άρθρο 10ο 

Προϊστάμενοι Τμημάτων 

1. Σε κάθε τμήμα του Ε.Κ.Κ. τοποθετείται προϊστάμε¬ 
νος, με τυπικά προσόντα πτυχίο ανωτάτης σχολής και 
προϋπηρεσία και έχει την ευθύνη της λειτουργίας και της 
αποδοτικότητας του Τμήματός του. 

2. Οι προϊστάμενοι των Τμημάτων αναφέρονται στον 
Πρόεδρο του Δ.Σ., είναι ιεραρχικά ισότιμοι και οφείλουν να 
συνεργάζονται προς το συμφέρον του Ε.Κ.Κ. και προς το 
σκοπό που υπηρετεί. 

3. Σε περίπτωση κωλύματος ή απουσίας ενός προϊστα¬ 
μένου, αυτός αναπληρώνεται από προϊστάμενο άλλου 
Τμήματος, που τον ορίζει ο Πρόεδρος ή ο Αντιπρόεδρος 
του Ε.Κ.Κ. 

Αρθρο 11ο 

Κατανομή Προσωπικού 

Ο Πρόεδρος του Δ.Σ. προΐσταται των Υπηρεσιών του 
Ε.Κ.Κ. Ο καταμερισμός του προσωπικού στις Υπηρεσίες 
και η τοποθέτηση στα Τμήματα γίνεται με απόφαση του 
Δ.Σ., μετά από εισήγηση του Προέδρου, στα πλαίσια του 
Πρ. Δ/τος 194/3.5.88 (άρθρο 9ο του παρόντος) και της 
εργατικής ή άλλης νομοθεσίας. 

Αρθρο 12ο 

Η νομική μορφή του Ε.Κ.Κ, είναι Ανώνυμη Εταιρεία που 
υπάγεται στην εποπτεία του Υπουργείου Πολιτισμού, έχει 
αυτοτέλεια πόρων και ο σκοπός του είναι η ανάπτυξη της 
Ελληνικής Κινηματογραφίας με πολιτιστικά χαρακτηρι¬ 
στικά. 

Αρθρο 13ο 

Ο παραπάνω Οργανισμός συντάχθηκε και εγκρίθηκε 
από το Δ.Σ. του Ε. Κ. Κ. και ανατέθηκε στον Πρόεδρό του η 
δημοσίευσή του. 

Αρθρο 14ο 

Από τις διατάξεις αυτής της απόφασης θα προκληθεί 


δαπάνη εφόσον εφαρμοσθεϊ είτε εξ ολοκλήρου είτε εν 
μέρε. 

Για το έτος 1994 έχει προβλεφθεί σχετική δαπάνη μερι¬ 
κής εφαρμογής της παρούσας απόφασης ύψους δέκα 
εκατομμυρίων (10.000.000) δρχ. 

Κατόπιν των ανωτέρω εντελλόμεθα τη δημοσίευση της 
τροποποίησης αυτής του Οργανισμού των Υπηρεσιών του 
Ε.Κ.Κ. στην Εφημερίδα της Κυβερνήσεως. 

Αθήνα, 24 Ιανουάριου 1994 
Ο Πρόεδρος 
ΚΩΣΤΑΣ ΒΡΕΤΤΑΚΟΣ 

-*- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 1551/93 απόφαση Νομάρχη Κορινθίας, που 
αφορά τη σύσταση Αναπτυξιακού Συνδέσμου στην 1 η Γε¬ 
ωγραφική Ενότητα Ν. Κορινθίας και δημοσιεύθηκε στο 
ΦΕΚ 190/23.3.93 (τ.Β'), διορθώνεται η εισφορά των με¬ 
λών από το εσφαλμένο 7% των τακτικών εσόδων, στο 
ορθό 10% των τακτικών εσόδων. 

(Από τη Νομαρχία Κορινθίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ . 



